Document ID: 31999L0028

Id-Direttiva tal-Kummissjoni 1999/28/KE
tal-21 ta' April 1999
li temenda l-Anness tad-Direttiva tal-Kunsill 92/14/KEE fuq il-limitazzjoni ta' l-operazzjoni ta' ajruplani koperti mill-Parti II, tal-Kapitolu 2, il-Volum 1 ta' l-Anness 16 tal-Konvenzjoni dwar l-Avjazzjoni Ċivili Internazzjonali, it-tieni edizzjoni (1988)
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/14/KEE tat-2 ta' Marzu 1992 dwar il-limitazzjoni ta' l-operazzjoni ta' l-ajruplani koperti mill-Parti II, il-Kapitolu 2, il-Volum 1 ta' l-Anness 16 tal-Konvenzjoni dwar l-Avjazzjoni Ċivili Internazzjonali, it-tieni edizzjoni (1988) [1], kif l-aħħar emendata mid-Direttiva 98/20/KE [2], u partikolarment l-Artikolu 9a tagħha,
(1) Billi l-Artikolu 3 tad-Direttiva 92/14/KEE jeżenta l-ajruplani mniżżla fl-Anness tagħha, bil-kondizzjoni, partikolarment, li dawn ikomplu jintużaw minn persuni naturali jew legali stabbiliti fil-pajjiż tar-reġistrazzjoni tal-perjodu tar-referenza.
(2) Billi l-Artikolu 9a tad-Direttiva 92/14/KEE jipprovdi għal proċedura ssimplifikata għall-emendi ta' dan l-Anness bil-għan li tiġi assigurata l-konformità sħiħa mal-kriterja dwar l-eliġibilità.
(3) Billi, xi ajruplani inklużi fl-Anness, inqerdu u oħrajn tneħħew mir-reġistru tal-pajjiż rilevanti li qed jiżviluppa, u emendi għall-Anness huma għaldaqshekk meħtieġa.
(4) Billi d-dispożizzjonijiet ta' din id-Direttiva huma skond l-opinjoni tal-Kumitat għar-Regolamentazzjoni tas-Sigurtà fl-Avjazzjoni stabbilit mir-Regolament tal-Kunsill (KEE) Nru 3922/91 [3] [4], kif emendat bir-Regolament tal-Kummissjoni (KE) Nru 2176/96 [5],
ADOTTAT DIN ID-DIRETTIVA:
L-Artikolu 1
L-Anness tad-Direttiva 92/14/KEE qiegħed b'hekk jiġi emendat kif stabbilit fl-Anness ta' din id-Direttiva.
L-Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva mhux aktar tard mill-1 ta' Settembru 1999. Dawn għandhom jinfurmaw lill-Kumissjoni b'dan minnufih.
Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkompanjati minn din ir-referenza fiż-żmien tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.
2. L-Istati Membri għandhom jikkomunikaw lill-Kumissjoni t-test tad-dispożizzjonijiet prinċipali tal-liġi domestika li jadottaw fil-qasam irregolat minn din id-Direttiva.
L-Artikolu 3
Din id-Direttiva għandha tidħol fis-seħħ fl-20 jum mill-pubblikazzjoni tagħha fil-Ġurnal Uffiċjali tal-Kommunitajiet Ewropej.
L-Artikolu 4
Din id-Direttiva hija indirizzata lill-Istati Membri.
Magħmula fi Brussel, fil-21 ta' April 1999.

Labels: 7
8
5